**Eevamaija (Eeppi) Ursin** (s. 1977) on suomalainen laulaja, laulunkirjoittaja, säveltäjä ja muusikko. Hän voitti vuonna 2001 Lady Summertime -jazzlaulukilpailun ja on sen jälkeen esiintynyt vuonna 2002 perustetun omaa nimeänsä kantavan yhtyeen kanssa aluksi laulajana ja vuodesta 2006 myös pianistina. Ursinin yhtyeen muita jäsenia ovat olleet mm. Timo Kämäräinen, Saku Mattila, Petteri Sariola (kitara), Antti Lötjönen, Kalle Mattila, Timo Hirvonen (basso) ja Olli Krogerus ja Jyri Sariola (rummut).

Yhtye julkaisi monenlaisia musiikillisia vaikutteita yhdistelevän ensialbuminsa *Violet* vuonna 2005. Albumin laulut ovat Ursinin säveltämiä ja sanoittamia.  Vuonna 2009 yhtye julkaisi toisen albuminsa *Yellow Page Girl*. Vuonna 2016 Ursin aloitti uuden suomenkielisen sooloalbumin työstön yhdessä tuottaja Jyri Sariolan kanssa, jolta ilmestyi samana vuonna single Nälkämaan laulu ja vuonna 2017 Luomusic-levymerkin kautta single Tue mua.   Jäljet-albumi julkaistiin syyskuussa 2017. Vuodesta 2020 alkaen Ursin on tehnyt uraa myös New Yorkissa, Yhdysvalloissa. Neljäs sooloalbumi *Speechless* julkaistiin helmikuussa 2022.

Ursin on ollut mukana myös jazzpianisti Aki Rissasen Warp!-triossa, lauluyhtye Club for Fivessa (2011–2013) sekä kuuden naisen muodostamassa lauluyhtyeessä AiA. Hänen muita yhteistyökumppaneitaan ovat olleet Maija Kaunismaa & Yhtye, Castafioren Korut (Ira Kaspi, Timo Kämäräinen ja Riikka Timonen), AinoA ja Soi. Ursin on tehnyt myös paljon teatterimusiikkia mm. Teatteri Avoimissa Ovissa, Teatteri Vantaassa, Kansallisteatterissa ja Espoon Kaupunginteatterissa. Vuonna 2014 Ursin esiintyi Kaartin Combon solistina Presidentinlinnassa itsenäisyyspäivän vastaanotolla.

Ursin on toiminut lauluntekijänä myös muille artisteille, esimerkiksi Ursin on tehnyt sanoituksia Mikko Pettiselle ja Club for Five-yhtyeelle tehnyt kappaleen Maailma nauraa lapsilleen. Kuumat Altot-yhtyeelle Ursin on toiminut säveltäjänä.   

Eeppi Ursin oli myös 2000-luvun alussa mukana Canto Finlandian levyillä.

Vuonna 2022 Eeppi Ursin valittiin Finlandia Foundation Nationalin Performer of the Year -esiintyjäksi*selvennä* Yhdysvalloissa.*lähde?*

Albumit
-------

### Sooloalbumit

* 2005: *Violet (6Sense Records)*
* 2009: *Yellow Page Girl (6Sense Records)*

* 2017: *Jäljet (Luomusic)*
* 2022: *Speechless (Eeppi Ursin)*
* 2023: My Finnish Soul *(Eeppi Ursin & Koko Records)*

### Vierailijana tai yhtyeen jäsenenä

* 2005: Mika Pohjola ym.: *Scandinavian Yuletide Voices*
* 2005: Warp!: *One Note Stories* (omakustanne)
* 2007: Beagon: *Traffic* (Hana Records)
* 2011: Club for Five: *Ihmiset* (WEA)
* 2014: *Moomin Voices – Muumilauluja* (Mika Pohjolan ja Mirja Mäkelän kanssa, Blue Music Group)

Lähteet
-------

1. ↑  Eeppi Ursin London:  ISNI International Agency. Viitattu 9.3.2024.
2. 1 2 3  Eepin bändit, Eeppi Ursinin sivusto. Viitattu 17.11.2014.
3. 1 2  Eeppi Ursin, Jazz Finland. Viitattu 17.11.2014.
4. 1 2  Eeppi Ursin sanoittajana Kansalliskirjasto. Viitattu 28.4.2017.
5. ↑  Yellow Page Girl valloittaa länsinaapuria *Metropoli.net*.  18.2.2009. Viitattu 24.11.2014.
6. ↑  Luomusic Records - Eeppi Ursin *luomusic.fi*. Viitattu 28.4.2017.
7. ↑  Eeppi Ursin levytti Nälkämaan laulun *Kainuunsanomat.fi*.  22.9.2016.  Arkistoitu 11.9.2017. Viitattu 28.4.2017.
8. ↑  Eeppi, Eeppi Ursinin sivusto. Viitattu 17.11.2014.
9. ↑  Eeppi Ursinin sävellyksiä *Fono.fi*. Viitattu 28.4.2017.
10. ↑  Kuumat Altot torjuu ikärasismia huumorilla  13.11.2014. Etelä-Suomen Media Oy. Viitattu 28.4.2017. [vanhentunut linkki]
11. ↑  Eeppi Ursin, Last.fm. Viitattu 17.11.2014.
12. ↑  Yellow Page Girl, Jazzfinland. Viitattu 28.4.2017.
13. ↑  Scandinavian Yuletide Voices, viitattu 17.11.2014.
14. ↑  One Note Stories, Jazz Finland. Viitattu 17.11.2014.
15. 1 2 3  Eeppi Ursin, Discogs. Viitattu 17.11.2014.

Aiheesta muualla
----------------

* www.eeppiursin.fi
* Eeppi Ursin Blue Music Groupin sivustolla


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |